Ebulhayr kadısı Hasan sene-i mezbüre Ramazanü'l-mübareki gurresinden altı ay ve muvakkitleri Mehmed ve Mehmed Tahir kezalik altışar ay zamanların ba'de't-tasarruf ref' ve yeri yevmi kırk akçe ile İstanbul'da Şah Sultan Medresesi'nden munfasıl müte'ayyinü'l-ehliyye ve'l-isti'dad sezavar-ı inayet-i şehriyari mevlana İbrahim Edhem bin Osman el-İstanbüli da'ilerine ba-terakki yevmi yüz elli akçe ile ba-tasi'a tevcih olunub ba'de hulül-i vaktihi ancak altı ay mutasarrıf olub bakiyye-i müddet-i örfiyesin kazay-ı ahardan tekmil eylemek ricasına ba'de'l-arz sadaka buyuruldu.